ddrg/super_eurlex huggingface dataset:
(2)

V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te odločbe, ki zato zanjo ni zavezujoča in se v njej ne uporablja. Ker ta odločba nadgrajuje schengenski pravni red v skladu z določbami naslova IV tretjega dela Pogodbe o ustanovitvi Evropske skupnosti, se Danska v skladu s členom 5 navedenega protokola v šestih mesecih od sprejetja te odločbe odloči, ali bo to odločbo prenesla v svoje notranje pravo.
1.

Člen 5 se spremeni: (a) Odstavka 1 in 2 se nadomestita z naslednjim: „1. Odbor sestavlja po en polnopravni član iz vsake države članice. Za vsakega polnopravnega člana je lahko imenovan nadomestni član. Nadomestni član se udeleži sestankov Odbora samo takrat, ko se jih polnopravni član ne more udeležiti. 2. Polnopravne in nadomestne člane odbora imenuje Komisija na predlog države članice. Države članice ob predlaganju imen svojih kandidatov Komisiji zagotovijo, da so to izkušeni predstavniki njihove nacionalne službe inšpekcije dela z mandatom izvajanja nalog Odbora.“ (b) Odstavek 5 se črta.
(2)

Odločba Komisije 2005/176/ES (2) določa kodificirano obliko in kode za prijavljanje živalskih bolezni v skladu z Direktivo 82/894/EGS. V Prilogi V k navedeni odločbi so navedene kode za bolezni, medtem ko so v prilogah X/01, X/03, X/09, X/11, X/12 in X/16 navedene kode za posamezne veterinarske regije v Nemčiji, Italiji, na Danskem, v Španiji, na Portugalskem in Švedskem.
(2)

Zaradi izteka mandata ge. Antoanete GEORGIEVE, g. Yoana KOSTADINOVA, g. Veselina ZLATEVA in g. Bogomila BELCHEVA so se sprostila štiri mesta članov Odbora regij. Zaradi odstopa g. Remzija YUSEINOVA, g. Kirila YORDANOVA in g. Yordana LECHKOVA so se sprostila tri mesta članov Odbora regij. Zaradi izteka mandata g. Delyana ENKINA, g. Lachezara ROSENOVA, g. Nikole KOLEVA in ge. Rumiane BOZUKOVE so se sprostila štiri mesta nadomestnih članov.
„PRILOGA

Območja, kjer je treba izvajati načrt za izkoreninjenje klasične prašičje kuge pri divjih prašičih:

Ozemlje okraja Nógrád in ozemlje okraja Pest, severno in vzhodno od Donave, južno od meje s Slovaško, zahodno od meje z okrajem Nógrád in severno od avtoceste E71, ozemlje okraja Heves, vzhodno od meje z okrajem Nógrád, južno in zahodno od meje z okrajem Borsod-Abaúj-Zemplén in severno od avtoceste E71, ter ozemlje okraja Borsod-Abaúj-Zemplén, južno od meje s Slovaško, vzhodno od meje z okrajem Heves, severno in zahodno od avtoceste E71, južno od glavne ceste št. 37 (del med avtocesto E71 in glavno cesto št. 26) in zahodno od glavne ceste št. 26.“
(2)

Poglavje I Priloge k Odločbi 2007/27/ES navaja obrate, ki izpolnjujejo zahteve in imajo dovoljenje za sprejemanje in predelavo, brez postopka ločevanja, mleka, ki izpolnjuje zahteve, ter mleka, ki ne izpolnjuje zahtev, poglavje II navedene priloge pa navaja obrate, ki izpolnjujejo zahteve in imajo dovoljenje za ločeno sprejemanje in predelavo mleka, ki izpolnjuje zahteve, in mleka, ki ne izpolnjuje zahtev.
(a) Zdravstvena spričevala pripravi država izvoznica na podlagi vzorca iz Priloge IV. Spričevala v istem zaporedju kot v vzorcu vsebujejo potrdila, ki se zahtevajo za vse tretje države, in po potrebi posebna jamstva, ki se zahtevajo za tretjo državo izvoznico, kot je navedeno v Prilogi III. Če namembna država članica EU tako zahteva, je treba v izvirnik zdravstvenega spričevala vključiti tudi dodatne pogoje za izdajo spričeval. (b) Izvirnik vsakega spričevala obsega en list papirja z dvostranskim tiskom, ali kadar se zahteva več besedila, je spričevalo v taki obliki, da so vse potrebne strani povezane v celoto in nedeljive. (c) Spričevalo se pripravi vsaj v enem uradnem jeziku države članice EU, v kateri se bo na mejni kontrolni točki izvedel inšpekcijski pregled, in namembne države članice EU. Vendar lahko te države članice namesto svojega jezika dovolijo uporabo drugega jezika Skupnosti, ki ga po potrebi spremlja uradni prevod. (d) Če se zaradi označitve posameznih delov pošiljke (razpored v točki I.28 vzorca) k spričevalu priložijo dodatne strani, se tudi te štejejo za sestavni del izvirnika spričevala, tako da se vsaka stran označi s podpisom in žigom uradnega veterinarja, ki izda spričevalo. (e) Če spričevalo, vključno z dodatnimi razporedi iz točke (d), obsega več kot eno stran, so vse strani oštevilčene – (številka strani) od (skupnega števila strani) – na dnu strani, medtem ko so na vrhu označene s kodno številko spričevala, ki jo je določil pristojni organ. (f) Izvirnik spričevala mora izpolniti in podpisati uradni veterinar zadnji delovni dan pred natovarjanjem pošiljke za izvoz v Skupnost. V ta namen pristojni organi države izvoznice zagotovijo, da se upoštevajo načela za izdajo spričeval, enakovredna tistim iz Direktive Sveta 96/93/ES. Barva podpisa se razlikuje od barve tiska. To pravilo velja tudi za žige, razen za reliefne in vodne žige. (g) Izvirnik spričevala mora spremljati pošiljko do prihoda na mejno kontrolno točko EU. (h) Spričevalo je veljavno 10 dni od datuma izdaje. V primeru ladijskega prevoza se obdobje veljavnosti spričevala podaljša za čas potovanja. (i) Jajčne celice/zarodki in seme se ne prevažajo v istem kontejnerju skupaj z drugimi jajčnimi celicami/zarodki in semenom, ki ni(-so) namenjeno(-i) v Evropsko skupnost ali ima(-jo) nižji zdravstveni status. (j) Med prevozom v Evropsko skupnost je kontejner zaprt, pečat pa ne sme biti zlomljen. (k) Referenčno številko spričevala iz rubrik I.2 in II.a. mora izdati pristojni organ.
(6)

Na podlagi podatkov, ki jih je po sporočilu Češke republike pred 1. aprilom 2008 zagotovila Komisija (Eurostat) v skladu s členom 8g(1) Uredbe (ES) št. 3605/93, in spomladanske napovedi služb Komisije za leto 2008 so utemeljene naslednje ugotovitve: — javnofinančni primanjkljaj se je zmanjšal z 2,7 % BDP leta 2006 na 1,6 % BDP leta 2007 in tako padel pod referenčno vrednost 3 % BDP pred rokom, ki ga je postavil Svet. To je primerljivo s ciljem 4 % BDP, zastavljenim v programu za konvergenco iz marca 2007, — medtem ko so davčni prihodki presegli pričakovanja zaradi gospodarske rasti, ki je bila večja od pričakovane, je bilo zmanjšanje primanjkljaja leta 2007 tudi posledica omejitve izdatkov, zlasti pri plačah v javnem sektorju in javni porabi. Zmanjšanja odhodkov so večinoma trajna. Izboljšanje strukturnega salda (tj. ciklično prilagojenega salda brez enkratnih in drugih začasnih ukrepov) leta 2007 po ocenah znaša malo več kot 0,5 % BDP, — glede na spomladansko napoved služb Komisije za leto 2008 naj bi se primanjkljaj v letu 2008 še naprej zmanjševal in dosegel 1,4 % BDP, k čemur bodo prispevali dodatni ukrepi za zmanjšanje odhodkov, zakonodajni ukrepi za zmanjšanje socialnih izdatkov in uvedba delnega zaračunavanja zdravstvenih storitev. Prihodek kot odstotek BDP naj bi ostal na splošno nespremenjen zaradi različnih davčnih ukrepov, uvedenih v letu 2008. Spomladanska napoved je skladna s ciljnim primanjkljajem v višini 1,5 % BDP iz aprilskega finančnega obvestila. Za leto 2009 je v spomladanski napovedi ob predpostavki nespremenjene politike na podlagi nadaljnje omejitve odhodkov predvideno dodatno zmanjšanje primanjkljaja na 1,1 % BDP. To kaže, da se je primanjkljaj zanesljivo in vzdržno zmanjšal pod referenčno vrednost 3 % BDP, — strukturni saldo se bo po napovedih izboljšal za skoraj 0,5 odstotne točke BDP v letu 2008, ob predpostavki nespremenjene politike na podlagi nadaljnje omejitve odhodkov pa tudi v letu 2009. Pri tem je treba upoštevati potrebo po hitrejšem doseganju srednjeročnega proračunskega cilja; za Češko republiko je to strukturni primanjkljaj v višini 1 % BDP, kot je bilo priporočeno v mnenju Sveta o posodobitvi programa za konvergenco iz novembra 2007, — javni dolg bo ostal precej pod referenčno vrednostjo 60 % BDP. Leta 2007 se je zmanjšal z 29,4 % BDP leta 2006 na 28,7 %. Glede na spomladansko napoved za leto 2008 naj bi se delež dolga še naprej zmanjševal in konec leta 2009 znašal manj kot 28 % BDP (ob nespremenjeni politiki).
(1)

Odločba Komisije 2006/696/ES z dne 28. avgusta 2006 o določitvi seznama tretjih držav, iz katerih se dovoli uvoz perutnine, valilnih jajc, enodnevnih piščancev, perutninskega mesa, ratitov in divjih ptic, jajc in jajčnih izdelkov ter jajc, prostih specifičnih patogenih organizmov, v Skupnost in njihov tranzit skozi Skupnost, o veljavnih pogojih za izdajo veterinarskih spričeval in o spremembi odločb 93/342/EGS, 2000/585/ES in 2003/812/ES (3) določa pogoje za izdajo veterinarskih spričeval za uvoz perutnine in nekaterih perutninskih proizvodov v Skupnost ter tranzit navedenih proizvodov skozi Skupnost. Zaradi jasnosti in doslednosti predpisov Skupnosti je primerno, da se za namene te odločbe upoštevajo opredelitve perutnine in valilnih jajc iz navedene odločbe.
(5)

V Romuniji so nekateri obrati v sektorjih proizvodnje mesa, mesa perutnine, rib, mleka in mlečnih izdelkov zaključili postopek posodabljanja in so zdaj v celoti skladni z zakonodajo Skupnosti. Poleg tega so nekateri obrati prenehali opravljati svojo dejavnost. Te obrate je zato treba črtati s seznama obratov v prehodu.
SL Uradni list Evropske unije L 144/82

SKLEP POLITIČNEGA IN VARNOSTNEGA ODBORA CHAD/3/2008

z dne 28. maja 2008

o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki

(2008/412/SZVP)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti tretjega odstavka člena 25 Pogodbe,

ob upoštevanju Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in v Srednjeafriški republiki (1) (operacija EUFOR Tchad/RCA) in zlasti člena 10(2) Skupnega ukrepa,

ob upoštevanju Sklepa Političnega in varnostnega odbora CHAD/1/2008 z dne 13. februarja 2008 o sprejetju prispevka tretjih držav k vojaški operaciji v Republiki Čad in Srednjeafriški republiki (2) in Sklepa Političnega in varnostnega odbora CHAD/2/2008 o ustanovitvi odbora sodelujočih držav za vojaško operacijo Evropske unije v Republiki Čad in Srednjeafriški republiki (3),

ob upoštevanju naslednjega:

(1) Na podlagi priporočil poveljnika operacije EU in Vojaškega odbora Evropske unije glede prispevka Ruske federacije bi bilo treba prispevek Ruske federacije sprejeti.

(2) V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju sklepov in ukrepov Evropske unije, ki so obrambnega pomena –

SKLENIL:

Člen 1

Člen 1 Sklepa Političnega in varnostnega odbora CHAD/1/2008 z dne 13. februarja 2008 se nadomesti z naslednjim:

„Člen 1 Prispevki tretjih držav Na podlagi konferenc o oblikovanju sil in nadaljnjih posvetovanj se sprejmeta prispevka Republike Albanije in Ruske federacije za vojaško operacijo EU v Republiki Čad in Srednjeafriški republiki.“

Člen 2

Priloga Sklepa Političnega in varnostnega odbora CHAD/2/2008 z dne 18. marca 2008 se nadomesti z naslednjim:

„PRILOGA Seznam tretjih držav iz člena 2(1) — Republika Albanija — Ruska federacija“.

Člen 3

Začetek veljavnosti

Ta sklep začne veljati na dan sprejetja.

V Bruslju, 28. maja 2008 Za Politični in varnostni odbor Predsedujoča M. IPAVIC

(1) UL L 279, 23.10.2007, str. 21.

(2) UL L 56, 29.2.2008, str. 64.

(3) UL L 107, 17.4.2008, str. 60.
(1)

Odločba Komisije 2007/716/ES z dne 30. oktobra 2007 določa prehodne ukrepe za strukturne zahteve glede nekaterih obratov v sektorjih mesa in mleka v Bolgariji iz Uredbe (ES) št. 852/2004 in Uredbe (ES) št. 853/2004 Evropskega parlamenta in Sveta (2). Dokler so navedeni obrati v prehodu, se proizvodi s poreklom iz navedenih obratov lahko dajo le na domači trg ali uporabijo za nadaljnjo predelavo v bolgarskih obratih v prehodu.
(8)

Za alpsko biogeografsko regijo so Avstrija, Finska, Francija, Nemčija, Italija, Poljska, Slovaška, Slovenija, Španija in Švedska v skladu s členom 4(1) Direktive 92/43/EGS Komisiji med marcem 2002 in septembrom 2006 sporočile sezname območij, ki so predlagana kot območja, pomembna za Skupnost v smislu člena 1 Direktive.
(1)

Direktiva 96/23/ES določa ukrepe za nadzor snovi in skupin ostankov iz Priloge I k Direktivi. V skladu z Direktivo 96/23/ES morajo zadevne tretje države za vključitev na sezname tretjih držav, iz katerih je državam članicam dovoljeno uvažati živali in osnovne proizvode živalskega izvora, ki jih zajema ta direktiva, in za ohranitev na teh seznamih predložiti program z jamstvi, ki jih dajejo v zvezi z nadzorom skupin ostankov in snovi iz navedene direktive.
2.

Naprava HGP4 je opremljena s sondo premera 5,95 milimetra (in 6,3 mm na jezičku na vrhu sonde), ki vsebuje fotodiodo in fotodetektor ter ima obratovalno razdaljo med 0 in 120 milimetrov. Rezultati meritev se preračunajo v predviden delež mesnatosti z uporabo HGP4 same ali z njo povezanega računalnika.
pridobljeno iz živali, ki prihajajo z gospodarstev:

(a) na katerih nobena izmed živali ni bila cepljena proti [slinavki in parkljevki ali] (12) goveji kugi, in

(5) bodisi [(b) na teh gospodarstvih in na gospodarstvih v obsegu 10 km ni bilo nobenega primera/izbruha slinavke in parkljevke ali goveje kuge v predhodnih 30 dneh,]

(5) (13) ali [(b) na katerih ni uradne prepovedi iz zdravstvenih razlogov živali ter na teh gospodarstvih in na gospodarstvih v obsegu 25 km ni bilo nobenega primera/izbruha slinavke in parkljevke ali goveje kuge v predhodnih 60 dneh in

(c) na katerih so ostale vsaj 40 dni, preden so bile neposredno odpremljene v klavnico;]

(5) (18) [(d) na katera niso sprejeli živali iz neodobrenih območij ES v predhodnih 3 mesecih;

(e) na katerih so živali identificirane in registrirane v nacionalne sisteme za identifikacijo in potrjevanje porekla govedi;

(f) ki so po pozitivnem rezultatu pregleda pristojnih organov in uradnem poročilu uvrščena na seznam odobrenih gospodarstev v sistemu TRACES (19) in na katerih pristojni organi redno izvajajo preglede, da zagotavljajo izpolnjevanje ustreznih določb iz te odločbe;]

(5) (14) ali [(b) na katerih ni uradne prepovedi iz zdravstvenih razlogov živali ter na teh gospodarstvih in na gospodarstvih v obsegu 10 km ni bilo nobenega primera/izbruha slinavke in parkljevke ali goveje kuge v predhodnih 12 mesecih in

(c) na katerih so ostale vsaj 40 dni, preden so bile neposredno odpremljene v klavnico;]“
(6)

Urad za prehrano in veterino Evropske komisije („Food and Veterinary Office – FVO“) je od 18. do 22. septembra 2006 v Združenih državah Amerike izvedel misijo za oceno uporabljenih sistemov nadzora za preprečitev kontaminacije zemeljskih oreškov in iz zemeljskih oreškov pridobljenih proizvodov z aflatoksini in da preveri, ali predizvozni pregledi za te proizvode, izvožene v Skupnost, zagotavljajo skladnost teh proizvodov z zahtevami Skupnosti. Ugotovljeno je bilo, da imajo Združene države Amerike dobro opredeljen sistem nadzora stopenj aflatoksinov v zemeljskih oreških in dobro delujoče odobrene laboratorije. Pristojni organi Združenih držav Amerike so se zavezali, da bodo obravnavali opažene manjše pomanjkljivosti in ukrepali.
Popravek Sklepa Komisije 2008/577/ES o sprejetju zavez, ponujenih v okviru protidampinškega postopka v zvezi z uvozom amonijevega nitrata s poreklom iz Rusije in Ukrajine

( Uradni list Evropske unije L 185 z dne 12. julija 2008 )

Stran 46, člen 1, prva vrstica preglednice, drugi stolpec („Družbe“):

besedilo:

„Proizvedeno v odprti delniški družbi NAK Azot, Novomoskovsk, Rusija, ali odprti delniški družbi Nevinnomyssky Azot, Nevinnomyssk, Rusija, in prodano neposredno prvemu neodvisnemu kupcu v Skupnosti ali prek Eurochem Trading GmbH, Zug, Švica, ali prek odprte delniške družbe Mineral and Chemical Company ‚Eurochem‘, Moskva, Rusija, in Eurochem Trading GmbH, Zug, Švica, prvemu neodvisnemu kupcu v Skupnost“.
SL Uradni list Evropske unije L 281/35

Popravek Odločbe Komisije 2008/97/ES z dne 30. januarja 2008 o spremembi Odločbe 93/52/EGS glede razglasitve nekaterih upravnih regij Italije kot prostih bruceloze (B. melitensis) in Odločbe 2003/467/ES glede razglasitve, da so nekatere upravne regije v Italiji uradno proste goveje tuberkuloze in goveje bruceloze ter da so nekatere upravne regije na Poljskem proste enzootske goveje levkoze

( Uradni list Evropske unije L 32 z dne 6. februarja 2008 )

Priloga I k Odločbi 2008/97/ES:

besedilo:

„V Prilogi II k Odločbi 93/52/EGS se drugi odstavek, ki zadeva Italijo, nadomesti z naslednjim: ‘V Italiji: — dežela Abruci: pokrajina Pescara, — dežela Furlanija-Julijska krajina, — dežela Lacij: pokrajini Latina, Rim, — …’ “

se glasi:
(7)

Člen 3(3) Akta o pristopu iz leta 2005 določa, da Bolgarija in Romunija pristopita h konvencijam in protokolom, naštetim v Prilogi I k Aktu o pristopu, kakor je bil spremenjen s Sklepom Sveta 2007/857/ES (7). Te konvencije in protokoli med drugim zajemajo Konvencijo iz leta 1980 in Prvi in Drugi protokol iz leta 1988 skupaj s konvencijami iz let 1984, 1992, 1996 in 2005. Za Bolgarijo in Romunijo te konvencije in protokoli začnejo veljati na dan, ki ga določi Svet.
(1)

Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje, ki ga predstavljajo za javno zdravje.
3.

akreditacijske zahteve, ki temeljijo na ustreznih veljavnih smernicah in jih je Evropsko združenje za akreditacijo (EA) potrdilo in dalo na voljo javnosti, za certifikacijske organe ISO 14001:2004, ki so akreditirani v skladu z enim od naslednjih: (a) ISO/IEC 17021:2006 (Ugotavljanje skladnosti – Zahteve za organe, ki presojajo in certificirajo sisteme vodenja); (b) ISO/IEC Guide 66:1999 (General Requirements for bodies operating assessment and certification/registration of environmental management systems EMS (Splošne zahteve za organe, ki izvajajo ugotavljanje in certificiranje/registracijo sistemov za ravnanje z okoljem)) do 15. septembra 2008.
(62)

Čeprav so storitve, ki jih ponuja ponudnik GDS, homogene, so cenovne strukture in ponudbe proizvodov vseh ponudnikov GDS kompleksne. Ponudniki GDS v EGP trenutno uporabljajo različne vrste pogodb vzporedno, to so standardne pogodbe o sodelujočem prevozniku in pogodbe o polni vsebini, ki jih včasih dopolnjujejo pogodbe o možnosti vključitve („opt-in“). Zaradi razlik v cenovnih strukturah in ponudbah proizvodov ter raznolikosti cenovnih struktur in ponudb proizvodov v teh pogodbah je trajnostno usklajevanje neizvedljivo. Preglednost trga, ki ostaja, še naprej zmanjšuje dejstvo, da ponudniki GDS redno spreminjajo ponudbe proizvodov in cenovne strukture.
4.

Ukrepi tehnične podpore programov za nadzor organizmov, ki so škodljivi rastlinam in rastlinskim proizvodom: (a) oprema in delovanje laboratorijev, ki za uradne organe najbolj oddaljenih regij Skupnosti diagnosticirajo ali določajo škodljive organizme; (b) prispevanje k vzpostavitvi in delovanju proizvodnih enot za biološki nadzor; (c) prispevanje k vzpostavitvi in delovanju naprav za zaplinjevanje ter hrambo rastlin in rastlinskih proizvodov, predloženih za zdravstveni pregled; (d) strokovno usposabljanje osebja, zadolženega za izvajanje programov nadzora; (e) izvajanje uradnih informacijskih kampanj za kmete ali javne osebe o kolektivnih in posameznih metodah nadzora nad škodljivimi organizmi, ki vključujejo: (i) vzpostavitev in razvoj fitosanitarnih informacijskih mrež (v kateri koli obliki); (ii) organiziranje usposabljanj za kmete; (iii) organiziranje uradnih informacijskih srečanj s kmeti, javnimi osebami in organizacijami, na katere vplivajo programi nadzora.
(7)

Na podlagi člena 16(1)(c) Uredbe (ES) št. 1227/2000 lahko države članice v okviru tekočega proračunskega leta vložijo dodatne zahtevke. Letos so to storile Češka, Španija, Francija, Italija, Madžarska, Avstrija in Portugalska. V skladu s členom 1(1) Uredbe Komisije (ES) št. 922/2007 z dne 1. avgusta 2007 o odstopanju od Uredbe (ES) št. 1227/2000 glede prehodne ureditve za finančna sredstva, dodeljena Bolgariji in Romuniji za prestrukturiranje in adaptacijo (5) sta lahko Bolgarija in Romunija pri Komisiji vložili zahtevek za dodatno financiranje izdatkov v proračunskem letu 2007, poleg tistega, ki je bilo pri Komisiji uradno prijavljeno v skladu s členom 16(1)(a) in (b) navedene uredbe, in to za največ 90 % finančnih sredstev, ki so jima bila dodeljena na podlagi Odločbe 2007/381/ES. Tak zahtevek je pri Komisiji vložila Bolgarija.
(24)

Po mnenju portugalskih organov glede na te okoliščine kaže dejstvo, da je bila naložba izpeljana brez pomoči, na to, da je bil pobudnik prepričan, da bo dobil državno pomoč in da mora izkoristiti to poslovno priložnost. Portugalski organi so trdili, da upravičenec ne sme biti kaznovan, ker mu je predložitev zahtevka vzela več časa kot izvedba naložbe. Sklicevali so se tudi na ovire in izjemna tveganja dejanja, kot sta na primer velika nestabilnost brazilskega reala in dejstvo, da je bila to prva naložba podjetja v Braziliji.